proxectonos/corpus_dominio_legal_administrativo_tmp huggingface dataset:
RESOLUCIÓN do 28 de abril de 1997 pola que se convocan unhas xornadas sobre a Administración e os medios de comunicación social.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/05/1997

A Escola Galega de Administración Pública organiza, en colaboración coa Facultade de Ciencias da Información de Santiago de Compostela, unhas xor
nadas sobre a Administración e os medios de comunicación social, conforme as seguintes bases:
1. Obxectivos.
Estudiar, desde unha perspectiva variada, as distintas vertentes e influencias que no horizonte actual e no futuro ofrecen e ofrecerán os medios de comunicación social.
2. Contido.
Trataranse, entre outros, estes temas:
-A universidade, a comunicación e a sociedade global.
-Redes, grupos multimedia e dinámica informativa no final do milenio.
-Políticas de comunicación: estado da cuestión.
-Unha nova Administración para a sociedade da información.
-A armazón de protección de datos-busca de información en Europa.
-Información e administración. Dereitos e deberes do xornalista, dos funcionarios e dos cidadáns no actual marco.
-Tendencias en comunicación. As fronteiras entre realidade e ficción.
-A comunicación institucional: novos horizontes.
3. Destinatarios.
Persoal o servicio de calquera das administracións públicas galegas e persoas interesadas en xeral.
4. Lugar e datas.
As xornadas convocadas terán lugar no salón de actos da Escola Galega de Administración Pública, polígono das Fontiñas, rúa de Madrid, 2-4, Santiago de Compostela.
A repetida actividade abrirase o luns, día 19 de maio, ás 8.30 horas, e rematará, ás 14 horas do martes 20 de maio.
5. Inscrición.
-Prazo: remata o venres, día 16 de maio de 1997.
-Lugar de presentación: no rexistro xeral da EGAP (Polígono das Fontiñas, rúa de Madrid, 2-4, 15707, Santiago de Compostela). Teléfono 54 60 40. Telefax 54 63 37.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito. As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando, a partir do día 14
de maio, por teléfono de 10.30 a 14.45 horas, ó seguinte número: (981) 54 62 39.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a elas e
expresarase neste documento a natureza da actividade e as datas da súa realización.
Santiago de Compostela, 28 de abril de 1997.
Domingo Bello Janeiro
Director da Escola Galega de Administración Pública
2659
DECRETO 111/1997, do 24 de abril, polo que se declara 1997 ano de Ánxel Fole.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 09/05/1997

Ánxel Fole, a quen a Real Academia Galega decidiu dedica-lo Día das Letras Galegas de 1997, é unha das personalidades que máis soubo plasmar, a través da súa producción literaria, o mundo rural galego. Ambicioso lector, sente desde moi novo a chamada da literatura. Comeza como articulista, facendo crítica literaria; foi corresponsal e colaborador frecuente en revistas e xornais da época. Pasa uns anos de inactividade literaria, adentrado no mun
do rural lugués. Dese contacto coas súas xentes, a súa fala popular, a paisaxe e a vida labrega xurdirá un coñecemento de terra adentro que, mesturado co seu saber artístico, dá como resultado os seus mellores relatos.
Ánxel Fole merecía esta homenaxe. Este excelente narrador ademais de galeguista comprometido, contribuíu sen dúbida á transmisión da riqueza dos nosos devanceiros, e para que o legado continúe, débese dar a coñecer ás xeracións actuais a obra deste galego insigne.
Na súa virtude, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do vintecatro de abril de mil novecentos noventa e sete,
DISPOÑO:
Primeiro.-Declárase o ano 1997 en Galicia Ano de Ánxel Fole, polo que debe constituír unha obriga para tódolos galegos participar na homenaxe debida a este escritor.
Segundo.-As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste insigne intelectual que tivo un fondo amor pola súa terra.
Terceiro.-Como testemuño de homenaxe a Ánxel Fole, a Xunta de Galicia acuñará unha medalla conmemorativa de trescentos exemplares numerados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintecatro de abril de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
2611
RESOLUCIÓN do 9 de abril de 1997, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, da revisión do convenio colectivo de ámbito provincial para a empresa Plásticos Ferro, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/05/1997

Visto o texto da revisión do convenio colectivo para a empresa Plásticos Ferro, S.L. (código 2700572), da provincia de Lugo, asinado o día 31 de xaneiro de 1997, pola representación da mencionada empresa e a dos seus traballadores, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegación provincial,
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto do mentado convenio á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 9 de abril de 1997.
Manuel Bande Díaz
Delegado provincial de Lugo
TÁBOA ANO 1997
Grupo
Salario
1996
Plus Extr.
1996
20%
plus Ext.
Sal. 1996
+20% plus
Plus
Extrasal. Cor.
1 mes
142.953
51.362
10.272
153.225
41.090
2 mes
116.198
50.258
10.052
126.250
40.206
3 mes
101.931
33.688
6.738
108.669
26.950
4 mes
94.210
22.641
4.528
98.738
18.113
5 día
3.100
746
149
3.249
597
6 mes
90.702
11.930
2.386
93.088
9.544
7 mes
90.702
11.930
2.386
93.088
9.544
8 día
2.982
392
78
3.060
314
9 mes
90.702
11.930
2.386
93.088
9.544
10 mes
87.811
8.837
1.767
89.578
7.070
11 día
2.888
290
58
2.946
232
12 día
2.831
110
22
2.853
88
13 día
1.585
TÁBOAS SALARIAIS ANO 1997
Incremento 3,5%
Grupo
Salario
Plus
convenio
Plus
Extrasal.
Total anual
1 mes
158.588
6.830
42.528
2.971.114
2 mes
130.668
6.830
41.614
2.541.345
3 mes
112.472
6.830
27.894
2.103.760
4 mes
102.194
6.830
18.747
1.839.828
5 día
3.363
226
618
1.838.063
6 mes
96.346
6.830
9.878
1.645.684
7 mes
96.346
6.830
9.878
1.645.684
8 día
3.168
226
325
1.642.167
9 mes
96.346
6.830
9.878
1.645.684
10 mes
92.714
6.830
7.317
1.560.465
11 día
3.049
226
240
1.557.467
12 día
2.953
226
91
1.459.271
13 día
1.640
746.200
TÁBOA ANTIGÜIDADE ANO 1997
Grupo
1
trienio
2º
trienio
1
quinquenio
2º
quinquenio
Seguintes
1
7.189
14.379
24.444
34.509
43.137
2
5.844
11.688
19.869
28.050
35.063
3
5.126
10.253
17.430
24.606
30.758
4
4.738
9.476
16.109
22.743
28.428
5
4.678
9.355
15.904
22.452
28.065
6
4.562
9.123
15.509
21.896
27.730
7
4.562
9.123
15.509
21.896
27.370
8
4.499
8.998
15.297
21.596
26.995
9
4.562
9.123
15.509
21.896
27.370
10
4.416
8.832
15.015
21.198
26.497
11
4.358
8.715
14.816
20.917
26.146
12
4.271
8.542
14.521
20.501
25.626
3523
ORDE do 25 de abril de 1997 pola que se aproba a modificación parcial dos estatutos da fundación Enxeñería Civil de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/05/1997

Analizado o expediente de modificación parcial dos estatutos de seu, promovido pola fundación Enxeñería Civil de Galicia.
Resultando que esta fundación foi declarada de interese galego pola orde da Consellería de Edu
cación e Ordenación Universitaria, do 9 de febreiro de 1994 (DOG do 8-3), encontrándose inscrita no Rexistro de Fundacións deste protectorado co nº 175.
Resultando que a fundación Enxeñería Civil de Galicia solicitou perante esta Consellería de Educación e Ordenación Universitaria a modificación parcial dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente cubríronse os requisitos esixidos no artigo 10 da Lei 7/1983, e nos artigos 32.3º e 38 do devandito regulamento.
Considerando que os novos estatutos cumpren as esixencias dos artigos 5, 6 e 7 da Lei 7/1983, e que son conformes coa vontade fundacional. Esta consellería,
RESOLVE:
Primeiro.-Aproba-la modificación parcial dos estatutos da fundación Enxeñería Civil de Galicia, segundo consta en escritura pública do 8 de novembro de 1996, perante o notario da Coruña, Francisco-Manuel Ordóñez Armán (protocolo nº 2.288).
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrarán en vigor os novos estatutos.
Terceiro.-Esta disposición pon fin á vía administrativa, consonte o establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 25 de abril de 1997.
Celso Currás Fernández
Conselleiro de Educación e Ordenación
Universitaria
3579
DECRETO 107/1997, do 24 de abril, polo que se acepta a cesión a título gratuíto dun terreo de 15.797 metros cadrados sito no lugar das Ferreiras (Silleda) feita a favor da Comunidade Autónoma de Galicia para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/05/1997

O Pleno da Corporación municipal de Silleda, reunido en sesión ordinaria o día 31 de xaneiro de 1997 acordou a cesión á Comunidade Autónoma de Galicia dun terreo de 15.797 m situado no lugar das Ferreiras para a construcción dun centro público de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta do conselleiro de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos
nos que o Concello de Silleda acordou a cesión e logo de deliberación do Consello da Xunta de Galicia na súa reunión do día vintecatro de abril de mil novecentos noventa e sete,
DISPOÑO:
Artigo 1º
Acéptase a cesión gratuíta do terreo de 15.797 m situado no lugar das Ferreiras, pertencente ó concello de Silleda que linda: norte, ribazo que separa de Julio Carballo Mallo; sur, camiño e en parte valado que separa dos predios de María Sira Fontao, herdeiros de Constantino Iglesias, herdeiros de Filomena González e Celestino Ares; leste, ribazo que separa dos prados de Purificación Rodríguez, José Rozados, Dolores Segade e herdeiros de Manuel García, que están en plano inferior, e oeste, valado que separa da de José Cela e prado de José Balo Otero.
O inmoble descrito atópase inscrito no Rexistro da Propiedade de Lalín, no tomo 725, folio 62 do libro 207 de Silleda, predio número 35.910, inscrición 1ª.
Artigo 2º
O inmoble cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vintecatro de abril de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3479
ORDE do 28 de abril de 1997 pola que se autoriza a inclusión da escola de música municipal de Sober no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/05/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e Administración do ensino en toda a súa extensión.
Presentada a solicitude de inclusión no rexistro de escolas de música polo Concello de Sober, os
servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, da que os datos se sinalan no anexo a esta orde, queda incluída no rexistro de escolas de música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de abril de 1997.
Celso Currás Fernández
Conselleiro de Educación e Ordenación Universitaria
ANEXO
Provincia de Lugo.
Denominación específica: escola de música de Sober.
Titular: Concello de Sober.
Domicilio: Centro Sociocultural da Xuventude e da Terceira Idade, praza do Concello s/n.
Localidade: Sober.
Provincia: Lugo.
2772
CORRECCIÓN de erros.-Orde do 26 de decembro de 1996 pola que se anuncian as axudas económicas destinadas a subvenciona-la realización de obras de construcción, reforma e rehabilitación, así como o equipamento das casas dos concellos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/1997

Advertido erro na citada orde, publicada no Diario Oficial de Galicia nº 6 do 10 de xaneiro de 1997, cómpre face-la oportuna corrección:
Na páxina 288, no artigo 5, parágrafo terceiro, letra a), onde di: «A Xunta de Galicia poderá financiar só ata o 50% do orzamento da obra ou equipamento que se vai realizar, correspondendo o 50% restante á deputación provincial correspondente, ...», debe dicir: «A Xunta de Galicia poderá financiar só ata o 60% do orzamento da obra ou equipamento que se vai realizar, correspondendo o 40% restante á deputación provincial correspondente, ...».
2515
ORDE do 30 de abril de 1997 pola que se dan instruccións para a conmemoración do Día das Letras Galegas nos centros de ensino non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/05/1997

A institucionalización pola Real Academia Galega, a partir de 1963, do Día das Letras Galegas o 17 de maio, foi sen dúbida un acontecemento que ano tras ano colleu pulo e resonancia na nosa sociedade, de tal xeito que en toda a Comunidade Autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación no ano 1863 de Cantares Gallegos, de Rosalía de Castro.
O Goberno galego declara o ano 1997 como Ano de Ánxel Fole, unha das personalidades que máis contribuíu ó coñecemento do noso país. Creador e impulsor de innumerables iniciativas culturais que abranguen diversos campos, foi un destacado escritor que soubo describir dunha maneira insuperable as paisaxes e a natureza galega, contribuíndo cos seus traballos a dar a coñecer mellor a nosa terra non só en Galicia senón mesmo fóra dela.
Os galegos de todo o mundo debémoslle recoñecemento a esta personalidade da nosa cultura e das nosas letras, polo que debemos contribuír non só a dar a coñecer na nosa terra a figura deste galego insigne, e a súa obra, senón tamén a animar ós galegos a segui-lo seu exemplo de traballador incansable a prol do seu país.
Por iso, esta consellería,
DISPÓN:
Primeiro.-Durante o mes de maio destacarase en tódolos centros docentes da Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades escolares que considere oportunas para un mellor coñecemento desta data.
Terceiro.-En calquera caso, cando menos, dedicarase en cada un dos grupos de cada curso unha hora ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó persoeiro homenaxeado este ano: Ánxel Fole.
Santiago de Compostela, 30 de abril de 1997.
Celso Currás Fernández
Conselleiro de Educación e Ordenación
Universitaria
3393
DECRETO 103/1997, do 17 de abril, polo que se acepta a cesión a título gratuíto dun terreo sito no lugar de Valdarrosa, termo municipal de Ponte-Caldelas (Pontevedra), feita a favor da Comunidade Autónoma de Galicia para a construcción dun centro de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/05/1997

O Pleno da Corporación Municipal de Ponte-Caldelas (Pontevedra), en sesión celebrada o 30 de
xaneiro de 1997 acordou a cesión á Comunidade Autónoma de Galicia dun terreo para a construcción dun centro de ensino secundario.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Ponte-Caldelas (Pontevedra) acordou a cesión e logo de deliberación do Consello da Xunta de Galicia na súa reunión do día dezasete de abril de mil novecentos noventa e sete,
DISPOÑO:
Artigo 1º
Acepta-la cesión gratuíta do terreo, pertencente ó Concello de Ponte-Caldelas (Pontevedra), sito no lugar de Valdarrosa, termo municipal de Ponte-Caldelas, duns 14.698 m de extensión superficial que linda: norte, camiño público e monte veciñal de Cuñas; sur, monte veciñal de Cuñas; leste, monte veciñal de Cuñas; e oeste, camiño público e monte veciñal de Cuñas.
O inmoble descrito atópase inscrito no Rexistro da Propiedade de Ponte-Caldelas, no tomo 161 do arquivo, libro 61 do Concello de Ponte-Caldelas, folio 139, predio nº 7.959, inscrición 1ª.
Artigo 2º
O inmoble cedido destinarase á construcción pola Consellería de Educación e Ordenación Universitaria dun centro de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezasete de abril de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3478
ORDE do 24 de abril de 1997 pola que se establece a veda do polbo en augas da Comunidade Autónoma galega.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 12/05/1997

Os estudios biolóxicos e a experiencia do sector confirman que cara ó final da primavera e ó comezo do verán, abonda extraordinariamente o polbo de pequeno tamaño, o que leva a que este se pesque en grandes cantidades, co conseguinte prexuízo para os recursos.
Por esta razón, parece aconsellable realizar en augas da Comunidade Autónoma de Galicia unha veda enfocada a esta especie, co fin de acadar unha recuperación das súas poboacións que permita un aumento dos tamaños de captura, o que redundará nunha mellora dos prezos ó pescador.
Por todo o exposto, por petición do sector,
DISPOÑO:
Artigo único.-Prohíbense as capturas do polbo (Octopus vulgaris) con calquera arte, así como o uso das artes de nasa do polbo, espello e raña en augas de competencia da Comunidade Autónoma galega, desde o 1 ó 30 de xuño (ambos inclusive) do presente ano.
Disposición derradeira
Facúltase o director xeral de Marisqueo e Acuicultura para adoptar tódalas medidas necesarias para o desenvolvemento da presente orde, que entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de abril de 1997.
P.D. (O. 13-12-1993, DOG nº 239 do 14-12-1993)
Víctor M. Vázquez Seijas
Secretario xeral da Consellería de Pesca,
Marisqueo e Acuicultura
2181
CORRECCIÓN de erros.-Orde do 27 de febreiro de 1997 pola que se convoca a IX edición do premio periodístico Ruta Xacobea do Mar de Arousa e Ulla.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 12/05/1997

Advertido erro na publicación da citada orde, publicada no DOG nº 47, do luns 10 de marzo de 1997, é preciso face-la seguinte corrección:
-Na páxina 2.129, artigo 3º, onde di: «O libramento da contía deste premio farase con cargo á aplicación orzamentaria 10.01.121.A471.0...», debe dicir: «O libramento da contía deste premio farase con cargo á aplicación orzamentaria 10.01.121A.640.0...».
3449
ORDE do 15 de abril de 1997 pola que se anuncia a adxudicación de 4 bolsas de colaboración en proxectos de investigación sobre terminoloxía científico-técnica que se van desenvolver no Centro de Investigacións Ramón Piñeiro, convocadas por Orde do 31 de xaneiro de 1997 (DOG número 46, do 7 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/05/1997

Con substentación na proposta contida na acta da sesión celebrada o día 11 de abril de 1997 pola comisión seleccionadora para a adxudicación de catro bolsas de colaboración en diversos proxectos de investigación sobre terminoloxía científico-técnica que se van desenvolver no Centro de Investigacións Ramón Piñeiro, segundo a convocatoria anunciada pola Consellería de Educación e Ordenación Universitaria no DOG nº 46, do 7 de marzo de 1997, e de conformidade co establecido na base terceira da referida orde de convocatoria, esta consellería,
RESOLVE:
Primeiro.-Conceder catro bolsas de colaboración en proxectos de investigación sobre terminoloxía científico-técnica que se desenvolverán no Centro de Investigacións Ramón Piñeiro segundo se detalla no anexo I á presente resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o apartado anterior será de 122.000 ptas. mensuais, coa retención fiscal que corresponda.
Terceira.-Contra a presente resolución, que esgota a vía administrativa, poderase interpoñer recurso contencioso-administrativo, previsto na Lei reguladora da xurisdicción contencioso-administrativa, do 27 de decembro de 1956, perante o Tribunal Superior de Xustiza de Galicia no prazo de dous meses a partir do día seguinte ó da súa publicación, despois de comunicarllo a esta consellería, segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 15 de abril de 1997.
Celso Currás Fernández
Conselleiro de Educación e Ordenación Universitaria
ANEXO I
Apelidos e nome dos bolseiros  NIF
Fernández Pérez, José Luis36094912T
González González, Margarita35308713X
López Sández, María33329345E
Pena Romay, José Antonio52455539Z
3455
CORRECCIÓN de erros.-Orde do 6 de marzo de 1997 pola que se convoca o premio Elías Valiña 1997 ó esforzo revitalizador e promocional do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 12/05/1997

Advertido erro na publicación da citada orde, publicada no DOG nº 57, do luns 24 de marzo de 1997, é preciso face-la seguinte corrección:
-Na páxina 2.625, artigo 2º, onde di: «O cobramento da contía deste premio, que será de 1.000.000 de pesetas, farase con cargo á aplicación orzamentaria 10.01.121.A.481.0...», debe dicir: «O cobramento da contía deste premio, que será de 1.000.000 de pesetas, farase con cargo á aplicación orzamentaria 10.01.121.A.471.0...».
3445
CORRECCIÓN de erros.-Orde do 7 de maio de 1997 pola que se dictan normas para garanti-los servicios esenciais durante a folga xeral convocada para os días 12 e 13 de maio de 1997 no concello das Pontes de García Rodríguez, na provincia da Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/05/1997

Advertido erro na citada orde, publicada no Diario Oficial de Galicia nº 88 do 9 de maio de 1997, cómpre face-las oportunas correccións:
-Na páxina 4.390, no parágrafo primeiro, onde di: «..., desde as 6 horas do día 12-06-1997, ata as 6 horas do día 13-06-1997...», debe dicir: «..., desde
as 6 horas do día 12-05-1997, ata as 6 horas do día 13-05-1997...».
-Na mesma páxina, no artigo 1º, parágrafo primeiro, onde di: «... entre as 6 horas do día 12 de xuño de 1997...», debe dicir: «... entre as 6 horas do día 12 de maio de 1997...».
3433
DECRETO 99/1997, do 10 de abril, polo que se desafecta unha parcela de terreo de 5.750 m, que forma parte do soar ocupado polo instituto de bacharelato de Santa Marta de Ortigueira (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/05/1997

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
No presente caso consta o informe favorable á desafectación da Consellería de Educación e Ordenación Universitaria, para que o uso da parcela desafectada poida ser cedido á asociación pro-minusválidos do Ortegal ASPROMOR, para os efectos de construír un centro ocupacional para discapacitados; o dito informe establece que na cesión deberá ser recollido o dereito de utilización, por parte do instituto de bacharelato de Santa Marta de Ortigueira, do taller de tecnoloxía do futuro centro ocupacional.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día dez de abril de mil novecentos noventa e sete,
DISPOÑO:
Artigo 1º
Desaféctase do dominio público unha parcela de terreo de 5.750 m, que forma parte do soar ocupado polo instituto de bacharelato de Ortigueira (A Coruña).
Artigo 2º
A parcela de terreo anteriormente descrita adquire natureza patrimonial.
Santiago de Compostela, dez de abril de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3135
RESOLUCIÓN do 14 de abril de 1997 pola que se convocan unhas xornadas sobre policía e sociedade no ano 2000.
ACADEMIA GALEGA DE SEGURIDADE — III. OUTRAS DISPOSICIÓNS — 06/05/1997

Dentro dos programas de actividades que a Academia Galega de Seguridade ten previsto realizar no ano 1997, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre policía e sociedade no ano 2000, que deberán desenvolverse conforme as seguintes bases:
Obxectivos.
As xornadas teñen por obxectivo analizar en profundidade tanto o modelo policial do futuro como a evolución que experimenta a sociedade, e as relacións policía-sociedade.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de xuño de 1997.
3. As instancias deberán enviarse á sede da Academia Galega de Seguridade: rúa de Madrid, 2-4 polígono das Fontiñas, 15703, Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
As xornadas celebraranse en sesións de mañá e tarde e nelas trataranse, entre outros, os seguintes temas:
-Policía e sociedade no ano 2000.
-A profesión policial: evolución social e crise da cultura profesional.
-As organizacións policiais no limiar do ano 2000.
-Evolución da policía nunha sociedade democrática.
Datas.
As xornadas celebraranse durante os días 19 e 20 de xuño de 1997.
O horario será en xornada de mañá (9 h-14 h) e tarde (16 h-20 h) o día 19, e en sesión de mañá o día 20.
Relación de admitidos.
A relación de admitidos publicarase o día 16 de xuño de 1997 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Salón de actos da Escola Galega de Administración Pública, sita na rúa de Madrid, 2-4, no polígono das Fontiñas, en Santiago de Compostela.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
Santiago de Compostela, 14 de abril de 1997.
Juan José Fariñas-Ferro Rodríguez
Director xeral da Academia Galega de Seguridade
2338
ORDE do 23 de abril de 1997 pola que se autoriza a apertura dos establecementos dedicados á venda de libros, o 17 de maio de 1997, Día das Letras Galegas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/05/1997

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais, e habilitando na disposición derradeira primeira o conselleiro de Industria e Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros o 17 de maio de 1997,
para conseguir con isto a maior difusión, mediante a venda de libros, do patrimonio literario galego. Na súa virtude,
DISPOÑO:
Artigo único.-Autorízanse os establecementos dedicados á venda de libros a abri-lo día 17 de maio de 1997, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de abril de 1997.
Antonio Couceiro Méndez
Conselleiro de Industria e Comercio
3133
DECRETO 100/1997, do 2 de maio, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 05/05/1997

Con motivo da viaxe do presidente da Xunta de Galicia a Bruxelas é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante la ausencia do presidente da Xunta de Galicia, con motivo da súa viaxe á Bruxelas, encárgaselle o despacho de asuntos da Presidencia, desde o 4 de maio ata o seu regreso, ó conselleiro da Presidencia e Administración pública.
Santiago de Compostela, dos de maio de mil novecentos noventa e sete.
Manuel Fraga Iribarne
Presidente
97-3471
DECRETO 101/1997, do 17 de abril, polo que se acepta a doazón con reserva de usufructo de dúas casas sitas na rúa do Sol, número 12 de Marín (Pontevedra), feita a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/05/1997

María de la Cruz Gómez Solla realizou oferta de doazón con reserva de usufructo de dúas casas sitas no número 12 da rúa do Sol de Marín (Pontevedra), co fin de que se dedicasen á acollida de nenos e xoves necesitados. A Consellería de Familia, Muller e Xuventude manifestou un especial interese en acepta-la doazón, ó tratarse dunha zona xeográfica con moita poboación e ó non conta-la dita consellería con recursos propios na localidade para eses fins.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Económica e Facenda. Así mesmo os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos establecidos por María de la Cruz Gómez Solla e logo de deliberación do Consello da Xunta de Galicia na súa reunión do día dezasete de abril de mil novecentos noventa e sete,
DISPOÑO:
Artigo 1º
Acepta-la oferta de doazón, con reserva de usufructo feita por María de la Cruz Gómez Solla, das casas sitas no número 12 da rúa do Sol de Marín (Pontevedra).
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da aceptación da doazón no correspondente documento público e a realiza-los trámites para a súa inscrición no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezasete de abril de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3305
RESOLUCIÓN do 7 de abril de 1997, da Dirección Xeral de Recursos Humanos, pola que se emprazan as partes interesadas nos recursos contencioso-administrativos 1/551 e tres máis, interpostos polos catro colexios oficiais de médicos da Comunidade Autónoma ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 05/05/1997

A Sala do Contencioso-Administrativo do Tribunal Superior de Xustiza de Galicia solicitou ó Servicio Galego de Saúde os expedientes relativos ós recursos número 1/551, 553, 564 e 565/1997, interpostos, respectivamente, polos colexios oficiais de médicos da Coruña, Lugo, Ourense e Pontevedra contra o pacto sobre vinculacións temporais do persoal estatutario nas institucións sanitarias xestionadas polo organismo (DOG número 47, do 10 de marzo de 1997).
En consecuencia, esta dirección xeral, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, acorda remiti-los
citados expedientes administrativos, o que se notifica para xeral coñecemento de tódalas persoas interesadas no procedemento e se emprazan para que poidan comparecer en forma nos autos na sección primeira da referida sala no prazo de cinco días.
Santiago de Compostela, 7 de abril de 1997.
Valeriano Martínez García
Director xeral de Recursos Humanos
3099
RESOLUCIÓN do 11 de abril de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/588/1997, interposto polo Consello Xeral de Colexios Médicos de Galicia ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 05/05/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso número 1/588/1997, interposto polo Consello Xeral de Colexios Médicos de Galicia contra o pacto sobre vinculacións temporais do persoal estatutario nas institucións sanitarias xestionadas polo organismo (DOG número 47, do 10 de marzo de 1997).
En consecuencia, esta dirección xeral, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, acorda remiti-lo citado expediente administrativo, o que se notifica para xeral coñecemento de tódalas persoas interesadas no procedemento e se emprazan para que poidan comparecer en forma nos autos na sección primeira da referida sala no prazo de cinco días.
Santiago de Compostela, 11 de abril de 1997.
Valeriano Martínez García
Director xeral de Recursos Humanos
3340
RESOLUCIÓN do 4 de abril de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/526/1997, interposto pola Asociación de Médicos Substitutos de Ourense (Amesu) ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 05/05/1997

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso número 1/526/1997, interposto pola Asociación de Médicos Substitutos de Ourense (Amesu) contra o pacto sobre vinculacións temporais do persoal estatutario nas institucións sanitarias xestionadas polo organismo (DOG número 47, do 10 de marzo de 1997).
En consecuencia, esta dirección xeral, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, acorda remiti-lo citado expediente administrativo, o que se notifica para xeral coñecemento de tódalas persoas interesadas no procedemento e se emprazan para que poidan comparecer en forma nos autos na sección primeira da referida sala no prazo de cinco días.
Santiago de Compostela, 4 de abril de 1997.
Valeriano Martínez García
Director xeral de Recursos Humanos
3097
RESOLUCIÓN do 29 de abril de 1997 pola que se anuncia a celebración dunha xornada sobre o proxecto de Estatuto da Función Pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/05/1997

A EGAP, en execución do seu plan de formación para 1997, anuncia a celebración dunha xornada sobre o proxecto de Estatuto da Función Pública que se celebrará conforme as seguintes bases:
1. Obxectivos: o estudio e debate de asuntos relacionados co proxecto de Estatuto da Función Pública.
2. Destinatarios: preferentemente directivos e xestores de recursos humanos da Xunta de Galicia. Tamén poderá asistir, no caso de que haxa plazas vacantes, o resto do persoal ó servicio das administracións públicas de Galicia.
3. Lugares e datas: a xornada terá lugar na sede da EGAP en Santiago de Compostela o 12 de maio de 1997.
4. Horarios: a partir das 8.45 h, en sesións de mañá e tarde.
5 Prazas: 300.
6. Contido: versará sobre temas relacionados co proxecto de Estatuto da Función Pública.
7. Inscrición.
-Lugar de presentación de solicitudes: rexistro xeral da EGAP. Polígono das Fontiñas, Rúa de Madrid, 2-4. 15707 Santiago de Compostela. Tel. 54 60 40 Fax. 57 15 40. As solicitudes poderanse enviar por correo ou fax ó número indicado.
-Forma: segundo o modelo oficial que figura ó final desta convocatoria pública.
-Prazo: remata o 9 de maio. Unha vez rematado o prazo e no caso de existiren prazas vacantes, admitiranse as peticións que cumpran os requisitos xerais da convocatoria.
8. Publicación e notificación da selección: a partir do 9 de maio os solicitantes poderán obte-la confirmación da súa selección chamando por Telf. en días laborales de 12 a 14.30 h. ó número (981) 54 60 40 (Ext. 6249) ou ben consultando a lista de seleccionados que se exporá no taboleiro de anuncios da EGAP.
Santiago de Compostela, 29 de abril de 1997.
Domingo Bello Janeiro
Director da Escola Galega de Administración Pública
3480
RESOLUCIÓN do 5 de setembro de 1996, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, do acordo da comisión paritaria do convenio colectivo do persoal de limpeza do Hospital Comarcal de Monforte e a empresa Eulen, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/05/1997

Vista a acta asinada o día 28-6-1996, pola comisión paritaria do convenio colectivo do persoal de limpeza do Hospital Comarcal de Monforte e a empresa Eulen, S.A. (código 2700720) presentada nesta delegación o 5-7 pasado, relativa á corrección de erros observados na publicación do mentado convenio, no DOG nº 90 de data 8-5-1996, procede efectua-la seguinte corrección de erros:
Primeiro.-Páxina 4.267:
-Na liña 5 do primeiro parágrafo, onde di: «convenio de ámbito provincial para a empresa do persoal de limpeza do Hospital Comarcal de Monforte de Lemos e a Eulen, S.A.», debe dicir: «convenio colectivo de ámbito do centro de traballo para o persoal de limpeza do Hospital Comarcal de Monforte e a empresa Eulen, S.A.».
-No párrafo 2º, onde di: «Visto o texto do convenio colectivo para a empresa de persoal de limpeza do Hospital Comarcal de Monforte de Lemos e a empresa Eulen, S.A.», debe dicir: «Visto o texto do convenio colectivo para o persoal de limpeza do Hospital Comarcal de Monforte e a empresa Eulen, S.A.».
Segundo.-Dispoñe-la súa publicación no DOG.
Lugo, 5 de setembro de 1996.
Manuel Bande Díaz
Delegado provincial de Lugo
3192
RESOLUCIÓN do 30 de abril de 1997 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/05/1997

En execución do plan de actividades da EGAP para o ano 1997, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declara-la Real Academia Galega o Días das Letras Galegas de 1997 dedicado a Ánxel Fole, a EGAP súmase, como institución pública galega, á homenaxe deste personaxe, organizando unha mesa redonda sobre a súa vida e obra. Esta acción formativa completarase cunha viaxe de interese cultural a Lugo.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso o persoal de calquera das administracións públicas de Galicia (ata 40 prazas). A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Viaxe cultural a Lugo.
Data: 17 de maio.
Para coñece-lo desenvolvemento da viaxe e para todo tipo de información, contactar co Servicio de Estudios, Investigación e Publicacións. Teléfono (981) 54 62 49.
3.2. Mesa redonda:
Data: 21 de maio.
Hora: de 13 h a 14.30 h.
Lugar: EGAP.
5. Inscrición.
-Lugar de presentación de solicitudes: rexistro xeral da EGAP. Polígono das Fontiñas, Rúa de Madrid, 2-4, 15707 Santiago de Compostela.
- Forma: as solicitudes, segundo o modelo oficial que figura ó final desta convocatoria, poderán enviar
se por correo ó enderezo anterior ou por fax ó número (981) 57 15 40.
-Prazo: remata ás 12 h do día 15 de maio.
6. Publicación e notificación da selección: a partir do 15 de maio os solicitantes poderán obte-la confirmación da súa selección chamando por teléfono á EGAP en días laborales de 12 a 14 h ó número (981) 54 62 49 ou ben consultando a lista de seleccionados que se exporá no taboleiro de anuncios deste centro.
Santiago de Compostela, 30 de abril de 1997.
Domingo Bello Janeiro
Director da Escola Galega de Administración Pública
3098